Document ID: 32006D0506

ODLOČBA KOMISIJE
z dne 19. julija 2006
o spremembi Odločbe 2006/415/ES o nekaterih zaščitnih ukrepih v zvezi z visoko patogeno aviarno influenco podtipa H5N1 pri perutnini v Skupnosti
(notificirano pod dokumentarno številko C(2006) 3257)
(Besedilo velja za EGP)
(2006/506/ES)
KOMISIJA EVROPSKIH SKUPNOSTI JE -
ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1), in zlasti člena 9(4) Direktive,
ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), in zlasti člena 10(4) Direktive,
ob upoštevanju Direktive Sveta 2005/94/ES z dne 20. decembra 2005 o ukrepih Skupnosti za obvladovanje aviarne influence in razveljavitvi Direktive 92/40/EGS (3), in zlasti člena 66(2) Direktive,
ob upoštevanju naslednjega:
(1)
Madžarska je po izbruhu visoko patogene aviarne influence podtipa H5N1 pri perutnini na svojem ozemlju sprejela vse ustrezne ukrepe, ki jih določa Odločba Komisije 2006/415/ES z dne 14. junija 2006 o nekaterih zaščitnih ukrepih v zvezi z visoko patogeno aviarno influenco podtipa H5N1 pri perutnini v Skupnosti in razveljavitvi Odločbe 2006/135/ES (4).
(2)
Zaradi nadaljnjega razvoja epidemiološkega stanja na Madžarskem je treba podaljšati ukrepe, ki so izvajani na območjih A in B v skladu s točko (b)(iii) člena 4(4) Odločbe 2006/415/ES.
(3)
Danska je Komisijo obvestila, da je 30. junija 2006 prenehala izvajati nadzorne ukrepe v zvezi z visoko patogeno aviarno influenco podtipa H5N1 pri dvoriščni reji perutnine, zato ukrepi, vzpostavljeni za območji A in B v skladu s členom 4(2) navedene odločbe, niso več potrebni.
(4)
Zato je treba ustrezno spremeniti dela A in B Priloge k Odločbi 2006/415/ES.
(5)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2006/415/ES se nadomesti s Prilogo k tej odločbi.
Člen 2
Ta odločba je naslovljena na države članice.
V Bruslju, 19. julija 2006

Labels: 3
0
18
6